- Cât de frumoasă este soţia lui Alex Chipciu
- Andreea Chipciu a vorbit despre începuturile relaţiei cu mijlocaşul lui U Cluj
- România – Columbia, marţi, 21:30, în direct pe Antena 1 şi în AntenaPLAY
Cât de frumoasă este soţia lui Alex Chipciu (34 de ani). Andreea Chipciu este femeia care l-a cucerit definitiv pe fostul jucător al echipei lui Gigi Becali.
Alex Chipciu a cunoscut-o pe Andreea în chiar prima zi a anului 2012 şi anunţă că a fost dragoste la prima vedere. După două luni, au devenit un cuplu. "Începutul relației a fost unul destul de agitat, eram foarte tineri, orgolioși și impulsivi", recunoşteau cei doi îndrăgostiţi.
Cât de frumoasă este soţia lui Alex Chipciu
"Mi-a plăcut mult de Andreea din prima! Rar îmi plac imediat anumite lucruri sau persoane. Ea mi-a plăcut foarte tare", spunea, în trecut, Alex Chipciu.
Mijlocaşul român şi-a luat "inima în dinţi" şi a cerut-o pe Andreea în căsătorie în elicopter, deasupra Marelui Canion. Au făcut nunta şi acum au împreună patru fetiţe.
"Încă de la prima sarcină, Alex și-a dorit să fie fetiță. Spunea că vrea să aibă un pat mare și trei fetițe care să sară peste el. Eu nu m-am văzut mamă de fată, mi-am dorit foarte mult un băiat și am sperat de fiecare dată că o să apară și băiatul meu mult dorit. Și uite că a primit exact ce și-a dorit el: trei fete plus încă una bonus.
(râde) O prietenă mi-a spus că, la cât de mult mi-am dorit un băiat, sigur aș fi fost o soacră rea dacă l-aș fi avut. Și Universul a scăpat o noră de o soacră ca mine", glumea Andreea Chipciu într-un interviu pentru viva.ro.
Alex Chipciu a avut evoluţii extrem de apreciate în acest sezon pentru U Cluj. În cele 31 de meciuri din toate competiţiile a marcat 6 goluri şi 4 pase decisive.
Adevăratul motiv din spatele refuzului Alex Chipciu de a reveni la FCSB
Alex Chipciu s-a întors în 2020 în România şi anunţă că se simte excelent la Cluj-Napoca. În vara anului trecut a ales să refuze propunerea primită de la FCSB pentru "binele" familiei. Patru copii are jucătorul cu 46 de selecţii la naţională.
Andreea nu a vrut să înceapă o nouă viaţă în Bucureşti, ţinând cont că fetele celor doi sunt la şcoală în Cluj-Napoca. Arian, Irene, Ștefania și Medeea sunt cele patru fete ale fostului internaţional.
"A existat discuţia între noi doi (n.r- Chipciu și Mihai Stoica), da. N-am vrut niciodată să vorbesc despre asta, că am refuzat. Într-o seară eram convins să vin, doar că apoi am stat de vorbă cu soţia.
Am 4 fete și e foarte greu pentru mine să plec. Punând lucrurile astea… Dacă eram singur, îmi luam geanta şi plecam pentru că mă motivează performanţa", a spus Chipciu, citat de orangesport.ro.
Chipciu a jucat între 2011 şi 2016 la echipa lui Gigi Becali şi a obţinut performanţe remarcabile. A câştigat trei titluri la rând (2013, 2014, 2015), o Cupă a României, o Supercupă şi două Cupe ale Ligii. De trei ori a devenit campion în România şi cu CFR Cluj.